Aprovació de l'acta de la sessió anterior.
Proposta de resolució d'estimació de la Reclamació 218/2016.
Proposta de resolució d'inadmissió de la Reclamació 245/2016.
Proposta de resolució de finalització de la Reclamació 249/2016 per estimació extemporània.
Proposta de resolució d'estimació parcial de la Reclamació 268/2016.
Proposta de resolució de desestimació de la Reclamació 271/2016.
Proposta de resolució de desestimació de la Reclamació 273/2016.
Proposta de resolució d'estimació parcial de la Reclamació 280/2016.
Proposta de resolució d'inadmissió de la Reclamació 286/2016.
Proposta de resolució de desestimació de la Reclamació 287/2016.
Proposta de resolució de desestimació de la Reclamació 289/2016.
Proposta de resolució d'estimació parcial de la Reclamació 290/2016.
Proposta de resolució desestimació de la Reclamació 292/2016.
Proposta de resolució d'estimació parcial de la Reclamació 293/2016.
Proposta de resolució de desestimació de la Reclamació 296/2016.
Proposta de resolució de desestimació de la Reclamació 297/2016.
El president obre la sessió, pregunta si tots els membres han pogut consultar les actes de les sessions anteriors pendents d'aprovació, que corresponen als dies 4 i 9 de novembre.
El senyor Oriol Mir formula esmenes al textos de les actes de que seran recollides en l'elaboració dels textos definitius.
La secretària exposa l'estat de les reclamacions i relaciona els tràmits més rellevants realitzats des del darrer Ple, celebrat divendres dia 9 de novembre de 2016.
S'analitza el compliment dels requisits d'admissibilitat de les noves reclamacions que han entrat a la Comissió amb els números que van des del 398/2016 fins el 404/2016.
Es valora l'admissió a tràmit de les Reclamacions 399/2016, 400/2016, 401/2016, 402/2016, 403/2016 i 404/2016.
En relació amb l'execució de la Resolució que finalitzava la Reclamació 126/2016 mitjançant acord de mediació, la senyora Teresa Perelló, exposa les incidències d'execució que han sorgit arran de la comunicació per part de la persona reclamant la seva disconformitat amb l'anonimització duta a terme de la informació sol·licitada.
Es debat per part de la resta de membres pel Ple els criteris utilitzats per part de l'administració reclamada i es considera oportú requerir a l'administració que apliqui de manera menys restrictiva els límits al dret d'accés, de conformitat amb el què preveu la mateixa Llei de transparència, accés a la informació pública i bon govern i que la tasca de supressió d'informació es limiti a aquelles dades que permeten la identificació de la persona.
Així mateix, es comenta per part del senyor Oriol Mir, l'execució de la Resolució que estima la Reclamació 143/2016, atès que la persona reclamant ha posat en coneixement que l'administració li va donar accés a la documentació per un temps limitat que va resultar insuficient per a la consulta dels expedients administratius corresponents.
Es considera oportú instar a l'administració reclamada perquè concedeixi un nou termini per a la consulta dels expedients administratius i informi degudament a la persona reclamant del temps de què disposa.
Proposta de resolució d'estimació de la Reclamació 218/2016
El senyor Oriol Mir, ponent de la Proposta de resolució relaciona els principals elements de la tramitació d'aquest procediment i exposa la motivació que duu a que la present resolució tingui sentit estimatori malgrat s'ha produït el lliurament d'informació sol·licitada durant la tramitació del procediment davant la GAIP.
Es debaten alguns aspectes jurídics sobre la informació sol·licitada i el senyor Josep Mir formula observacions al text de la proposta, que seran tingudes en compte pel ponent en l'elaboració del text definitiu.
Proposta de resolució d'inadmissió de la Reclamació 245/2016
El senyor Manuel Ibarz, ponent d'aquesta Proposta de resolució exposa a la resta de membres del Ple el supòsit que concorre en aquest cas que duu a la inadmissió de la reclamació atès que no es tracta d'una sol·licitud d'informació pública sinó d'una petició que l'administració que dugui a terme una determinada actuació i l'elaboració d'un informe tècnic.
Proposta de resolució de finalització de la Reclamació 249/2016 per estimació extemporània
El senyor Manuel Ibarz, ponent d'aquesta Proposta de resolució exposa la tramitació d'aquest procediment durant el qual s'ha lliurat la informació sol·licitada a la persona reclamant, que dóna satisfacció objectiva a la reclamació.
Els senyors Oriol Mir i Josep Mir constaten que el lliurament extemporani dóna resposta a la sol·licitud formulada originalment i per tant correspon donar per finalitzat el procediment.
Proposta de resolució d'estimació parcial de la Reclamació 268/2016
El ponent d'aquesta Proposta de resolució, el senyor Josep Mir, i de la resta de propostes que són objecte de l'ordre del dia de la present reunió interposades per la mateixa persona reclamant, que són les Reclamacions 271/2016, 273/2016280/2016, 287/2016, 289/2016, 290/2016, 292/2016, 293/2016 296/2016 i 297/2016 exposa els elements coincidents d'aquestes reclamacions amb d'altres ja resoltes per la Comissió relatives a sol·licituds d'informació sobre retribucions de càrrecs directius d'entitats de l'àmbit sanitari de Catalunya presentades per la mateixa persona.
En particular, es fa una especial referència a la Reclamació 293/2016 en la qual es considera que la divulgació d'informació sobre els complements salarials de caire personal excediria de la merament protegida i podria qualificar-se fins i tot d'especialment protegida, a diferència de l'accés a la suma total de les retribucions dineràries percebudes per a tots els conceptes, sense precisar-los expressament.
Totes les propostes de resolució són analitzades de forma conjunta en aquest punt de l'ordre del dia.
Proposta de resolució de desestimació de la Reclamació 271/2016
Proposta de resolució de desestimació de la Reclamació 273/2016
Proposta de resolució d'estimació parcial de la Reclamació 280/2016
Proposta de resolució d'inadmissió de la Reclamació 286/2016
El ponent de la proposta, el senyor Oriol Mir relaciona el supòsit que en aquest cas dóna lloc a la inadmissió, motivació compartida per la resta de membres del Ple, atès que interposició de la reclamació davant la Comissió és prematura.
Proposta de resolució de desestimació de la Reclamació 287/2016
Proposta de resolució de desestimació de la Reclamació 289/2016
Proposta de resolució d'estimació parcial de la Reclamació 290/2016
Proposta de resolució desestimació de la Reclamació 292/2016
Proposta de resolució d'estimació parcial de la Reclamació 293/2016
Proposta de resolució de desestimació de la Reclamació 296/2016
Proposta de resolució de desestimació de la Reclamació 297/2016
El vicepresident, el senyor Oriol Mir, relata a la resta de membres del Ple el desenvolupament de la Jornada sobre "Les relacions Govern-Parlament: el dret d'accés a la informació dels diputats en el nou context de transparència" organitzada pel Departament d'Afers i Relacions Institucionals i Exteriors i Transparència de la Generalitat i la seva intervenció en la taula rodona sobre "La nova regulació del dret d'accés a la informació i el control al Govern", que ha tingut lloc el dia 16 de novembre de 2016.
Així mateix la secretària Tècnica de la Comissió exposa que s'ha dut a terme la tramesa dels vint-i-cinc expedients requerits pel Tribunal Superior de Justícia de Catalunya en el marc del recurs contenciós administratiu 334/2016 interposat contra resolucions de la Comissió que resolien les Reclamacions núm. 22/2016 fins al 45/2016, ambdós inclosos, així com els emplaçaments a les terceres persones afectades que constaven en els corresponents procediments de reclamació davant la GAIP.